钦定古今图书集成/明伦汇编/闺媛典/第017卷 > 望远行二首 前人
## 钦定古今图书集成/明伦汇编/闺媛典/第017卷 > 望远行二首 前人

“春日迟迟思寂寥，行客关山路遥。”琼窗时听语莺娇，
柳丝牵恨一条条。休晕绣，罢吹箫，貌逐残花暗凋。
同心犹结旧裙腰，忍孤风月度良宵。
露滴幽庭落叶时，愁聚萧娘柳眉。玉郎一去负佳期，
水云迢递雁书迟。屏半掩，枕斜欹，蜡泪无言对垂。
吟蛩断续漏频移，入窗明月鉴空帏。